Document ID: 31988L0436

Id-Direttiva tal-Kunsill
tas-16 ta’ Ġunju
li temenda Direttiva 70/220/KEE dwar l-approssimazzjoni tal-liġijiet tal-Istati Membri marbuta ma’ miżuri li għandhom jittieħdu kontra t-tniġġis tal-arja mill-gassijiet li joħorġu mill-magni ta’ vetturi bil-mutur (restrizzjoni fuq ċerti partikoli tat-tniġġis li joħroġ mill-magni diesel)
(88/436/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari Artikolu 100A tiegħu,
Wara li kkunsidra l-proposta mressqa mill-Kummissjoni [1],
B’kooperazzjoni mal-Parlament Ewropew [2],
Wara li kkunsidra l-opinjoni tal-Kumitat Soċjali u Ekonomiku [3],
Billi jeħtieġ li jkunu adottati miżuri bil-għan li jistabilixxu progressivament is-suq intern fuq perjodu li jiskadi fil-31 ta’ Diċembru 1992; billi s-suq intern hu magħmul minn żona mingħajr fruntieri li fiha hu żgurat il-moviment liberu tal-prodotti, persuni, servizzi u kapital;
Billi l-ewwel programm ta’ azzjoni tal-Komunitajiet Ewropej dwar l-ambjent, li ġie adottat mill-Kunsill fit-22 ta’ Novembru 1973, jitlob li jitqies l-aħħar progress xjentifiku biex jitnaqqas it-tniġġis fl-arja kkawżat minn gassijiet tal-exhaust li joħorġu minn vetturi bil-mutur u għad-Direttivi adottati qabel biex ikunu emendati skond kif meħtieġ; billi t-tielet programm ta’ azzjoni jaħseb għal aktar sforzi biex jitnaqqas sostanzjalment il-livell preżenti ta’ tniġġis li joħroġ mill-vetturi bil-mutur;
Billi d-differenzi li jista’ jkun hemm fil-leġislazzjoni nazzjonali rigward il-limiti għal tniġġis li jikkonsisti minn partikoli li joħroġ mill-magni li jaħdmu bil-compression ignition (‘diesel’) użati bħala kriterji għall-approvazzjoni tat-tip ta’ vetturi mgħammra b’dawk il-magni, għandhom tendenza li joħolqu restrizzjoni fuq il-moviment liberu ta’ dawn il-prodotti fil-Komunità; billi jidher għalhekk meħtieġ li jiġu stabbiliti standards komuni f’din iż-żona;
Billi d-Direttiva 70/220/KEE [4] tistabbilixxi l-limiti tal-valuri għat-tniġġis Monossidu tal-Karbonju u idrokarburi mhux maħruqa minn dawk il-magni; billi dawn il-limiti tal-valuri tbaxxew għall-ewwel darba mid-Direttiva 74/290/KEE [5] u miżjuda, bis-saħħa tad-Direttiva tal-Kummissjoni 77/102/KEE [6], b’limiti tal-valuri għal tniġġis permissibbli minn ossidi tan-nitroġenu; billi l-limiti tal-valuri għal dawn it-tliet tipi ta’ tniġġis tnaqqsu wara xulxin mid-Direttiva tal-Kummissjoni 78/665/KEE [7] u d-Direttivi 83/351/KEE [8] u 88/76/KEE [9];
Billi l-kamp ta’ applikazzjoni tad-Direttiva 70/220/KEE twessa’ mid-Direttiva 83/351/KEE sabiex ikopri ċerti kategoriji ta’ vetturi mgħammra b’magni li jaħdmu bil-compression ignition (‘diesel’), iżda, mingħajr ma stabbilixxa ħtiġiet speċifiċi dwar it-tniġġis għal dawk il-magni; billi t-tniġġis tan-nugrufun biss hu kopert bid-Direttiva 72/306/KEE [10]; billi, iżda, bil-ħsieb li jitjieb il-ħarsien ta’ saħħet il-bniedem, jeħtieġ li jkun hemm restrizzjoni sħiħa fuq it-tniġġis li jikkonsisti minn partikoli li joħroġ minn magni ta’ dan it-tip; billi jixraq li jiġu stabbiliti valuri li jillimitaw it-tniġġis li jikkonsisti minn partikoli li jaqbel ma’ l-ogħla kwalità fil-każ tal-magni diesel fil-Komunità u biex tikber il-proċedura ta’ kif isir it-test stabbilit fid-Direttiva 70/220/KEE billi jiżdiedu d-dispożizzjonijiet marbuta mat-teħid ta’ kampjuni u l-analiżi ta’ tniġġis li jikkonsisti minn partikoli meħud mill-ħtiġiet relevanti tal-Istati Uniti;
Billi l-istabbiliment ta’ 1,1g u 1,4g/test bħala valuri ta’ limitu ta’ ċertu tniġġis li jikkonsisti minn partikoli li joħroġ mill-vetturi li għandhom magni diesel huwa biss l-ewwel pass lejn il-kontroll ta’ dan it-tniġġis;
Billi, meta titqies ukoll il-fehma tal-Parlament Ewropew, it-tieni pass fit-tnaqqis ta’ ċertu tniġġis li jikkonsisti minn partikoli għandu jittieħed kemm jista’ jkun malajr u billi l-livelli ta’ 0,8g u 1,0g/test għandhom jinkisbu; billi l-livelli adottati għandhom jqisu l-possibbiltajiet tekniċi/ekonomiċi li jeżistu f’dak iż-żmien,
ADOTTA DIN ID-DIRETTIVA:
Artikolu 1
Direttiva 70/220/KEE hija hawnhekk emendata kif ġej:
1. It-Titolu jinbidel b’dan li ġej:
"‘Direttiva tal-Kunsill tal-20 ta’ Marzu 1970 dwar l-approssimazzjoni tal-liġijiet tal-Istati Membri dwar miżuri li għandhom jittieħdu kontra t-tniġġis fl-arja minn dak li joħroġ mill-vetturi bil-mutur’"
.
2. Annessi I, III u III A huma emendati skond l-Anness ta’ din id-Direttiva.
Artikolu 2
1. Mill-1 ta’ Ottubru 1988 l-ebda Stat Membru ma jista’, minħabba raġunijiet marbuta mat-tniġġis fl-arja minn dawk il-partikoli li jniġġsu li joħroġ mill-magna:
- jiċħad li jagħti l-approvazzjoni tat-tip KEE, biex joħroġ id-dokument imsemmi fl-aħħar inċiż ta’ Artikolu 10(1) tad-Direttiva 70/156/KEE [11], jew biex jagħti approvazzjoni tat-tip nazzjonali għal tip ta’ vettura mgħammra b’magna li taħdem bil-compression-ignition,
- jipprojbixxi li jibdew jaħdmu l-vetturi mgħammra b’magni li jaħdmu b’compression-ignition,
Billi t-tniġġis li jikkonsisti minn partikoli li joħorġu minn din it-tip ta’ vettura bil-mutur jew minn dawk il-vetturi li jilħqu l-ħtiġiet stabbiliti fl-Anness tad-Direttiva 70/220/KEE, kif emendat minn din id-Direttiva.
2. Mill-1 ta’ Ottubru 1989, l-Istati Membri:
- ma jistgħux jibqgħu joħorġu d-dokument imsemmi fl-aħħar inċiż ta’ Artikolu 10(1) tad-Direttiva 70/156/KEE fil-każ ta’ xi tip ta’ vettura, mgħammra b’magna li taħdem bil-compression-ignition,
- jista’ jiċħad l-approvazzjoni tat-tip nazzjonali għat-tip ta’ vettura bil-mutur, li l-livelli ta’ tniġġis tagħha ma jilħqux il-ħtiġiet stabbiliti fl-Anness tad-Direttiva 70/220/KEE, kif emendat minn din id-Direttiva.
Iżda, fil-każ tat-tip ta’ vetturi mgħammra b’magna ta’ injezzjoni diretta li taħdem bil-compression-ignition, dik id-data għandha tkun posposta sa l-1 ta’ Ottubru 1994.
3. Mill-1 ta’ Ottubru 1990, l-Istati Membri jistgħu jipprojbixxu li jaħdmu dawk il-vetturi li jaħdmu b’magni bil-compression-ignition li t-tniġġis li jikkonsisti minn partikoli tagħhom ma jilħaqx il-ħtiġiet stabbiliti fl-Anness għad-Direttiva 70/220/KEE, kif emendata minn din id-Direttiva.
Iżda, fil-każ ta’ vetturi mgħammra b’magna ta’ injezzjoni diretta li taħdem bil-compression-ignition, dik id-data għandha tkun posposta sa l-1 ta’ Ottubru 1996.
Artikolu 3
L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi meħtieġa biex jaqblu ma’ din id-Direttiva sa mhux aktar tard mill-1 ta’ Ottubru 1988. Huma għandhom mill-ewwel jgħarrfu lill-Kummissjoni dwarhom.
Artikolu 4
Qabel l-aħħar tal-1989, il-Kunsill għandu jiddeċiedi, fuq proposta mressqa mill-Kummissjoni dwar it-tħaddim tat-tieni stadju għal aktar tnaqqis fil-limiti tal-valuri ta’ ċertu tniġġis li jikkonsisti minn partikoli.
Artikolu 5
Din id-Direttiva hija indirizzata lill-Istati Membri.
Magħmula fil-Lussemburgu, fis-16 ta’ Ġunju 1988.

Labels: 7
8
15
20